text: Højsæson på minkfarmene øger risiko for tyveri
  27 november 2017 kl. 13.37
  Mink bliver lige nu pelset, og der ligger skind for store værdier på lagrene rundt om på gårdene, som dermed er oplagte mål for tyve. Derfor har politiet nu kontaktet samtlige minkavlere i Syd- og Sønderjylland, så de sikrer skindene bedst muligt mod tyveri.
  Lige nu er der travlhed på de syd- og sønderjyske minkframe. Dyrerne bliver pelset, og skind for millioner ligger ude på gårdene.
  Christian Østergård, specialkonsulent, Syd- og Sønderjyllands Krimonalpræventive Sekretariat: "Det gælder om at se sin virksomhed med tyvens øjne. Er mine vinduer og døre sikret godt nok? Er det nemt at læsse skindene på en lastbil og køre afsted med dem?"
  Derfor har Syd- og Sønderjyllands Politi skrevet til samtlige 250 minkavlere i politikredsen og opfordret dem til, at de ser kritisk på sikringen af deres ejendom. Det gælder for eksempel alarmer, adgangsforhold og sikkerhedsrutiner:
  - Det gælder om at se sin virksomhed med tyvens øjne. Er mine vinduer og døre sikret godt nok? Er det nemt at læsse skindene på en lastbil og køre afsted med dem? Og hvem har reelt adgang til minkfarmen uden for normal arbejdstid? Det er bedre, at minkavlerne selv stiller spørgsmålene, end at en kriminel gør det, understreger specialkonsulent Chr. Østergård fra Syd- og Sønderjyllands Politis Kriminalpræventive Sekretariat.
  Sikringsrådgivere
  Ud over brevet vil politiets sikringsrådgivere personligt kontakte en række udvalgte farme og pelsningscentraler og tilbyde gratis sikkerhedsrådgivning - eventuelt sammen med forsikringsselskabet.
  Syd- og Sønderjyllands Politi stiller også gerne op til foredrag i pelsdyravlerforeninger og fortæller om bedre sikring og forebyggelse af kriminalitet i minkbranchen.
  Brancheforeningen bakker op
  Også Sydjyllands Minkavlerforening bakker op om det øgede fokus på sikkerhed.
  - Sikkerhed er i forvejen et vigtigt emne i vores branche, så vi er glade for den dialog, vi kan få med politiet om forholdene, fremhæver formand Henning Christensen fra Esbjerg.
  Fakta om minkbranchen                                                                                      Kilde: Danske Minkavlere                                                                   
  I Danmark arbejder flere end 6.000 mennesker med mink hver dag.Der findes 1.500 minkgårde i Danmark. Hvert år opfostrer danske minkavlere 16,3 millioner mink.Danske minkavlere er medlem af Dansk Pelsdyravlerforening, som blev dannet i 1930. Foreningen er medlem af Landbrug & Fødevarer. Dansk Pelsdyravlerforening driver det andelsejede pelsauktionshus Kopenhagen Fur.Kopenhagen Fur er verdens største pelsauktionshus med en markedsandel på 60 procent.Fem gange om året sælges der skind fra Kopenhagen Fur til hele verden.
  
  